**OBRAZLOŽENJE UZ IZVJEŠTAJ O IZVRŠENJU FINANCIJSKOG PLANA ZA 2022.**

**GODINU ŠKOLE ZA TURIZAM, UGOSTITELJSTVO I TRGOVINU PULA**

**Sažetak djelokruga rada:**

Škola za turizam, ugostiteljstvo i trgovinu Pula je srednjoškolska odgojno-obrazovna ustanova koja obrazujeučenike u četverogodišnjim i trogodišnjim obrazovnim programima HTT, komercijalist, THK, konobar, kuhar, slastičar i prodavač.

Škola za turizam, ugostiteljstvo i trgovinu Pula osnovana je Odlukom Skupštine općine Pula, Klasa: 022-05/92-01/219, URBROJ: 2168-01-93-92-4 od 9. srpnja 1992. godine

U šk.god. 2020./2021. Školu za turizam, ugostiteljstvo i trgovinu Pula pohađa ukupno 548 učenika. Škola ima 90 zaposlenih radnika.

Škola ima odobrenje Ministarstva znanosti i obrazovanja za nastavne planove i programe u području ugostiteljstva i turizma te ekonomije, trgovine i poslovne administracije.

Djelatnost Škole ostvaruje se na temelju Nastavnog plana i programa, Školskog kurikuluma i Godišnjeg plana i programa rada, a u skladu sa Zakonom o ustanovama Zakonom o odgoju i obrazovanju u osnovnoj i srednjoj školi i Statutom Škole

**PRAVNA OSNOVA ZA DONOŠENJE IZVJEŠTAJA:** Uputa Upravnog odjela za proračun i financije Istarske županije, Klasa: 400-08/21-01/02; Urbroj: 2163/1-07-01/4-21-05, od 14. lipnja 2021. godine; Novi Zakon o proračunu objavljen u „Narodnim novinama“ broj 144/2021. a primjenjuje se od 01. siječnja 2022. godine. Temeljem novog Zakona o proračunu, Izvještaji o izvršenju financijskih planova proračunskih korisnika sastoje se od općeg i posebnog dijela, obrazloženja a prihodi i primici , rashodi i izdaci se u njemu iskazuju na razini odjeljka ekonomske klasifikacije.

Račun prihoda i rashoda sastoji se od prihoda i rashoda iskazanih prema ekonomskoj klasifikaciji i prema izvorima financiranja i prikazuje se tablično. U tablici Prihoda i rashoda prema ekonomskoj klasifikaciji plan se iskazuje na razini podskupine ekonomske klasifikacije (treća razina računskog plana), a izvršenje na razini odjeljka ekonomske klasifikacije (četvrta razina računskog plana). U tablici Prihoda i rashoda prema izvorima financiranja, plan i izvršenje se iskazuju na razini razdjela (prva razina računskog plana).

Posebni dio godišnjeg Izvještaja o izvršenju financijskog plana sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata. Plan se iskazuje na razini podskupine ekonomske klasifikacije (treća razina računskog plana), a izvršenje na razini odjeljka ekonomske klasifikacije (četvrta razina računskog plana).

**OBRAZLOŽENJE OPĆEG DIJELA IZVJEŠTAJA:**

- OBRAZLOŽENJE OSTVARENJA PRIHODA I RASHODA, PRIMITAKA I

 IZDATAKA

- OBRAZLOŽENJE PRENESENOG VIŠKA PRIHODA

- OBRAZLOŽENJE NENAPLAĆENIH POTRAŽIVANJA, STANJE NEPODMIRENIH

 OBVEZA, TE STANJE POTENCIJALNIH OBVEZA PO OSNOVI SUDSKIH

 POSTUPAKA

Financijski plan Škole za turizam, ugostiteljstvo i trgovinu Pula za 2022. godinu donesen je na sjednici Školskog odbora dana 20. prosinca 2021. godine. Prve izmjene i dopune Financijskog plana za 2022. godinu donesene su na sjednici Školskog odbora dana 14. lipnja 2022. godine. Prvim Izmjenama i dopunama Financijskog plana za 2022. godinu, ukupno planirani prihodi i rashodi uvećani su za 1.302.210,00 kn.

Druge Izmjene i dopune Financijskog plana za 2022. godinu donesene su na sjednici Školskog odbora 21. prosinca 2022. godine i ukupno planirani prihodi i rashodi umanjeni su za 7.108.207 kuna.

U 2022. godini ostvareni su sveukupni prihodi i primici u visini od 33.956.157,58 kn što je u odnosu na planirano 78,79%, a u odnosu na prethodnu godinu 152,38%. Sveukupni rashodi i izdaci iznose 35.013.110,27 kn, što je u odnosu na planirano 76,49%, a u odnosu na prethodnu godinu 169,66%.

**PRIHODI**

U 2022. godini ostvareno je prihoda poslovanja u visini od 33.954.358,21 kn što je 78,79% od plana te 152,39% u odnosu na prethodnu godinu.

Prihoda od prodaje nefinancijske imovine ostvareno je u visini od 1.799,37 kn što je 112,46% plana te 84,84% u odnosu na prethodnu godinu.

**Pomoći iz inozemstva i od subjekata unutar općeg proračuna**

Pomoći proračunskim korisnicima iz proračuna koji im nije nadležan ostvarene su u visini od 22.608.615,49 kn što je 68,80% od plana te 159,84% u odnosu na ostvarenje prethodne godine. Ostvarene su tekuće pomoći Ministarstva znanosti i obrazovanja za troškove zaposlenika (plaće, materijalna prava zaposlenika, isplate po pravomoćnim sudskim presudama, testiranje zaposlenika-COVID 19) , uplate predujma za EU projekt KLIK-ESF, projekt KLIK-ERDF, opremanje knjižnice, projekt Školske sheme, Pomoćnici u nastavi, besplatne udžbenike.

**Prihodi od imovine**

Prihodi od imovine ostvareni su u ukupnom iznosu od 370,54 kn što je 411,71% od plana te 119,26% u odnosu na prethodnu godinu. Prihodi od imovine su prihodi od kamata na depozite po viđenju (sredstva na žiro računima škole) i prihodi od zateznih kamata učeničkog servisa.

**Prihodi od administrativnih pristojbi i po posebnim propisima**

Prihodi po posebnim propisima i pripadajući rashodi odnose se na prihod od refundacije štete od osiguravajućeg društva. U 2022. godini ostvareno je prihoda u iznosu od 9.100,00 kn što je 100,00% planiranog i 115,06% u odnosu na prethodnu godinu.

**Prihodi od prodaje proizvoda i roba te pruženih usluga i prihodi od donacija**

Prihodi od prodaje proizvoda i roba te pruženih usluga i pripadajući rashodi, odnose se na pružanje usluga posredovanja u zapošljavanju srednjoškolskih učenika a ostvarenim prihodima podmiruju se troškovi obavljanja vlastite djelatnosti. Ostatak prihoda služi za poboljšanje učeničkog standarda. U 2022. godini ostvareno je prihoda u iznosu od 9.910.672,54 kn što je 109,67% planiranog i 141,81% u odnosu na prethodnu godinu.

Donacije od pravnih i fizičkih osoba iznose 18.701,21 kunu što je 90,34% planiranog i 374,02% u odnosu na ostvareno prethodne godine a odnose se na tekuće donacije za troškove takmičenja Worldskills u 2022. godini u iznosu od 5.000,00 kuna i kapitalne donacije u iznosu od 13.701,21 kunu.

**Prihodi iz nadležnog proračuna i od HZZO-a temeljem ugovornih obveza**

Prihodi iz nadležnog proračuna ostvareni su u ukupnom iznosu od 1.376.213,46 kn što je 118,34% od plana te 121,87% od prethodne godine. Prihodi iz proračuna za financiranje redovne djelatnosti su prihodi iz proračuna Istarske županije. Prihodi za financiranje rashoda poslovanja su prihodi za financiranje redovne djelatnosti SŠ-minimalni standard, programa obrazovanja iznad standarda, investicijskog održavanja SŠ, opremanja namještajem i opremom u SŠ, opremanje biblioteke, pomoćnike u nastavi.

**RASHODI**

Rashodi poslovanja u 2022. godini izvršeni su u iznosu 34.848.609,81 kn što je 76,57% planiranog i 170,26% u odnosu na prethodnu godinu. Rashodi za nabavu nefinancijske imovine iznose 164.500,46 kn što je 63,48% od plana i 97,08% u odnosu na prethodnu godinu. Razlika računa prihoda i rashoda je manjak u iznosu od 1.056.952,69 kn.

**Rashodi za zaposlene**

Rashodi za zaposlene izvršeni su iznosu od 11.718.797,13 kn što je 96,94% plana a 110,88% u odnosu na prethodnu godinu. Obuhvaćaju rashode za plaće zaposlenika, isplatu ostalih prava zaposlenika ugovorena kolektivnim ugovorima i doprinose na plaće.

**Materijalni rashodi**

Materijalni rashodi izvršeni su u iznosu od 14.137.031,29 kn što je 75,46% plana i 160,20% u odnosu na prethodnu godinu. Obuhvaćaju naknade troškova zaposlenicima, rashode za materijal i energiju, rashode za usluge, naknade troškova osobama izvan radnog odnosa i ostale nespomenute rashode poslovanja. Povećanje u odnosu na prethodnu godinu odnosi se na aktivnosti učeničkog servisa i projekta KLIK-ESF.

**Financijski rashodi**

Financijski rashodi izvršeni su u ukupnom iznosu od 55.351,28 kn što je 104,71% od plana te 66,22% u odnosu na prethodnu godinu. Rashodi se odnose na usluge platnog prometa i zatezne kamate. Smanjenje u odnosu na prethodnu godinu odnosi se na zatezne kamate radi manjeg broja isplata razlika plaća po sudskim presudama.

**Subvencije**

Subvencije trgovačkim društvima, zadrugama, poljoprivrednicima i obrtnicima iz EU sredstava izvršene su u iznosu od 2.077.029,74 kuna što je 47,24% od plana te 358,97% u odnosu na prethodnu godinu. Isplate po ZNS uplaćene su partnerima u provedbi projekta KLIK-ESF.

**Tekuće pomoći proračunskim korisnicima drugih proračuna**

Pomoći temeljem prijenosa EU sredstava izvršene su u iznosu od 1.385.991,56 kn što je 13,95% i 504,37% u odnosu na prethodnu godinu.

Tekući prijenosi između proračunskih korisnika istog proračuna izvršene su u iznosu od 5.456.804,76 kn što je 2.099,25% od plana i 4.031,93% u odnosu na prethodnu godinu. Isplate su uplaćene partnerima u provedbi projekta KLIK-ESF i KLIK-ERDF.

**Ostale naknade građanima i kućanstvima iz proračuna**

Ostale naknade građanima iz proračuna iznose 11.622,80 kn što u odnosu na plan iznosi 116,23% i 575,20% u odnosu na prethodnu godinu a odnose se na besplatne udžbenike učenicima.

**Ostali rashodi**

Ostali rashodi odnose se na naknade šteta pravnim i fizičkim osobama za projekt ESF i iznose 5.781,25 kuna što je 28,91% u odnosu na plan dok u prethodnoj godini nije bilo naknada šteta.

**Rashodi za nabavu nefinancijske imovine**

Rashodi za nabavu nefinancijske imovine izvršeni su u iznosu od 164.500,46 kn što je 63,48% plana i 97,08% u odnosu na prethodnu godinu. Obuhvaćaju rashode za nabavu fotokopirnog aparata, komunikacijsku opremu, namještaja za modularnu učionice i nabavku knjiga za knjižnicu.

**Izvještaj o stanju nenaplaćenih potraživanja**

Stanje nenaplaćenih potraživanja za prihode od imovine na dan 31.12.2022. godine iznose 1.407,60 kn a odnose se na obračunate zatezne kamate. Potraživanja za prihode od pruženih usluga od posredovanja pri zapošljavanju učenika iznose 10.487,40 kn. Ispravak vrijednosti za potraživanja od starija od 3 godine te od 1-3 godine iznosi 6.419,49 kn. Potraživanje od prodaje nefinancijske imovine iznosi 15.628,82 kn i odnosi se na obročnu otplatu stanova.

**Izvještaj o stanju nepodmirenih obveza**

Stanje nepodmirenih obveza temeljem Izvještaja o prihodima i rashodima, primicima i izdacima za razdoblje siječanj – prosinac 2021. godine iznosi 1.178.000,87 kn. Na obveze za zaposlene odnosi se 1.005.637,42 kn (plaća za prosinac 2022; regresi za godišnji odmor za 2022; pomoć za prosinac 2022, jubilarna nagrada.) Obveze za materijalne rashode iznose 24.461,45 kn a odnose se na rashode koji su nastali u 2022. godini a podmiriti će se u 2023. godini. Obveza za predujam za jamstvo za projekt KLIK-ESF iznosi 6.000,00 kn, obveza za uplatu 65% za stanove iznosi715,00 kn, obveze za naknadu bolovanja na teret HZZO iznose 74.919,86 kn i obveze za naknadu bolovanja zbog ozljede na radu iznose 66.072,24 kn

**Izvještaj o stanju potencijalnih obveza po osnovi sudskih postupaka**

Stanje potencijalnih obveza po osnovi sudskih postupaka na dan 31.12.2022. godine, procjenom financijskog učinka, iznosi 3.000,00 kn. Potencijalna obveza odnosi se na isplatu razlike u plaći u iznosu od 6% bruto osnovice za plaću u javnim službama za period od prosinca 2015. godine do siječnja 2017. godine.

Bilješke uz obrazac PR-RAS

Do većih odstupanja iznad 10% od ostvarenja u izvještajnom razdoblju prethodne godine došlo je na slijedećim AOP-ima:

1. 6361 Tekuće pomoći proračunskim korisnicima iz proračuna koji im nije nadležan - u 2022. godini povećana je osnovica za obračun plaća
2. 6362 Kapitalne pomoći proračunskim korisnicima iz proračuna koji im nije nadležan – povećanje uvjetovano uz provedbu projekta KLIK - ERDF
3. 6381 Tekuće pomoći temeljem prijenosa EU sredstava – odnose se na pomoćnike u nastavi koji se financiraju iz projekta Mozaik i povećane aktivnosti vezane uz projekt KLIK – ESF
4. 6382 Kapitalne pomoći temeljem prijenosa EU sredstava – povećanje je vezano uz provedbu projekta KLIK - ERDF
5. 6414 Prihodi od zateznih kamata – naplaćene su zatezne kamate zbog kašnjenja u plaćanju računa Učeničkog servisa
6. 6615 Prihodi od pruženih usluga – odstupanje je uvjetovano upisom većeg broja učenika i izdanih ugovora koji su radili putem Učeničkog servisa
7. 6631 Tekuće donacije – u 2022. godini dobili smo donaciju TZ grada Pule
8. 6632 Kapitalne donacije – donirana nam je fotonaponska elektrana na dvorani od strane IRENE
9. 6711 Prihodi iz nadležnog proračuna za financiranje rashoda poslovanja – do odstupanja je došlo zbog povećanih troškova za prijevoz zaposlenika, zdravstvenih pregleda i energenata
10. 683 Ostali prihodi – povećani iz razloga što su učenici osvojili novčanu nagradu na natječaju EU Health Award
11. 3111 Plaće za redovan rad – uvjetovano povećanjem osnovice za obračun plaća
12. 312 Ostali rashodi za zaposlene – povećan iznos za isplatu božićnica
13. 3132 Doprinosi za obvezno zdravstveno osiguranje - uvjetovano povećanjem osnovice za obračun plaća
14. 3211 Službena putovanja – odstupanje uvjetovano većim brojem odlaska na službena putovanja vezano uz projekt KLIK – ESF
15. 3212 Naknade za prijevoz, za rad na terenu i odvojeni život – odstupanje uvjetovano isplatama većih naknada za prijevoz zaposlenika
16. 3213 Stručno usavršavanje zaposlenika – održano je u većem iznosu od prethodne godine kroz projekt KLIK – ESF
17. 3211 Uredski materijal i ostali materijalni rashodi – odstupanje je zbog većih potreba za higijenskim potrepštinama i sredstvima za čišćenje
18. 3222 Materijal i sirovine – odstupanje je zbog većeg broja održanih vježbi u kabinetima kuharstva i posluživanja i povećanja cijena namirnica
19. 3223 Energija – odstupanje uvjetovano većim cijenama energenata
20. 3225 Sitni inventar i auto gume – odstupanje je došlo zbog manjih potreba za nabavkom sitnog inventara
21. 3227 Službena, radna i zaštitna odjeća i obuća – odstupanje u većem iznosu od prethodne godine uvjetovano je pravilnikom o nabavci odjeće i obuće
22. 3231 Usluge telefona, pošte i prijevoza – odstupanje u većem iznosu od prethodne godine uvjetovano je povećanjem troškova prijevoza za potrebe projekta KLIK - ESF
23. 3232 Usluge tekućeg i investicijskog održavanja - uvećano je zbog potrebe za održavanjem građevinskih objekata i opreme
24. 3233 Usluge promidžbe i informiranja – do povećanja je došlo zbog većeg broja objava za projekt ESF
25. 3234 Komunalne usluge – do povećanja je došlo zbog većih cijena komunalnih usluga
26. 3236 Zdravstvene i veterinarske usluge – odstupanje zbog većeg iznosa za sistematske preglede i testiranja zaposlenika
27. 3237 Intelektualne i osobne usluge – odstupanje je uvjetovano većim brojem izdanih ugovora za rad učenika srednjoškolskih ustanova tijekom školskih praznika
28. 3238 Računalne usluge – odstupanje uvjetovanje povećanom cijenom usluge
29. 3239 Ostale usluge – do povećanja je došlo zbog provedenih aktivnosti projekta KLIK - ESF
30. 324 Naknade troškova osobama izvan radnog odnosa – odstupanje uvjetovano sa odlaskom većeg broja učenika na razna takmičenja i projekte
31. 3293 Reprezentacija – odstupanje uvjetovano većim brojem sudjelovanja na raznim takmičenjima, projektima
32. 3295 Pristojbe i naknade – smanjenje zbog manjeg broja plaćanja sudskih pristojbi sporova za isplatu razlike plaća
33. 3431 Bankarske usluge i usluge platnog prometa – uvjetovano povećanim obimom poslovanja učeničkog servisa i projekata ERDF i ESF
34. 3433 Zatezne kamate – smanjenje zbog manjeg broja obračunatih zateznih kamata vezano za sporove za isplatu razlike plaća
35. 353 Subvencije trgovačkim društvima, zadrugama, poljoprivrednicima i obrtnicima iz EU sredstava – povećanje uvjetovano većim aktivnostima projekta KLIK – ESF
36. 3681 Tekuće pomoći temeljem prijenosa EU sredstava – povećanje uvjetovano većim aktivnostima projekta KLIK – ESF
37. 3692 Kapitalni prijenosi između proračunskih korisnika istog proračuna – odnose se na troškove projekta KLIK - ERDF
38. 92211 Višak prihoda poslovanja – preneseni – iznos se razlikuje od podatka iskazanog u prethodnom razdoblju zbog knjiženja povrata predujma projekta Školske sheme za 2021. godinu
39. 96 Obračunati prihodi poslovanja – nenaplaćeni uvjetovani su konstantnim praćenjem neplatiša i slanjem opomena, ovrha, telefonskih razgovora i sl.
40. 7211 Stambeni objekti – smanjenje uvjetovano manjim obvezama za uplatu rata kredita stanara
41. 4221 Uredska oprema i namještaj – ove godine nabavili smo fotokopirni aparat
42. 4222 Komunikacijska oprema – nabavka komunikacijske opreme za potrebe natjecanja
43. 4223 Oprema za održavanje i zaštitu – odnosi se na donaciju fotonaponske elektrane na dvorani
44. 4227 Uređaji, strojevi i oprema za ostale namjene – ove godine nabavljena je modularna učionica
45. 4241 Knjige –nabava potrebitih knjiga za lektiru iz sredstava MZO, Istarske županije i vlastitih sredstva
46. AOP 412 Obračunati prihodi – nenaplaćeni – odnosi se na prihode od učeničkog servisa i nenaplaćene prihode od prodaje stanova
47. 9221-9222 Višak prihoda i primitaka – preneseni iznosi 2.053.239,23 kn ostvaren je obavljanjem vlastite djelatnosti , prihoda projekata ESF i ERDF, Ministarstva znanosti i obrazovanja i Školske sheme
48. X006 Višak prihoda i primitaka raspoloživ u sljedećem razdoblju iznosi 996.286,54 kuna a proizlazi:

iz viška vlastitih prihoda u iznosu od 537.099,29 kuna (Aktivnost: A220103) , 458.127,92 kn od projekta KLIK – ESF (Aktivnost: T910501), 1.362,54 kuna od MZO ( Aktivnost: A220104) i 471,79 kn za projekt Školske sheme.

Viškovi će se koristiti za pokriće materijalnih rashoda.

1. 19 Rashodi budućih razdoblja i nedospjela naplata prihoda (aktivna vremenska razgraničenja) odnose se na kontinuirane rashode koji se odnose na 2022. godinu i plaćene pretplate za 2023. na časopise i sl.

**REZULTAT POSLOVANJA – VIŠAK PRIHODA**

Višak prihoda prethodne 2021. godine. koji je prenesen u tekuću 2022. godinu iznosi 2.054.846,48 kn i odnosi se na projekt ESF i ERDF, školsku shemu, vlastite i ostale prihode. Ostvareni manjak prihoda u 2022. godini iznosi 1.056.952,69 kn.

Kako je i definirano financijskim planom za 2022. godinu, ukupno planirani prihodi uvećani su za preneseni višak prihoda od poslovanja prethodne godine u iznosu od 2.054.846,48 Kn.

Ostvareni manjak prihoda poslovanja iznosi 913.859,69 kn i podmiren je iz ostvarenog viška prihoda prethodne godine.

Ostvareni manjak prihoda od nefinancijske imovine izvještajne 2022. godine u iznosu od 143.093,00 kn odnosi se na nabavu dugotrajne imovine. Manjak prihoda od nefinancijske imovine izvještajne 2022. godine podmiren je iz ostvarenog viška prihoda prethodne godine.

Sveukupni višak prihoda od poslovanja raspoloživ u narednom financijskom razdoblju iznosi 996.286,54 kn a prema programima, aktivnostima i izvorima financiranja sastoji se od:

- -775,00 – KLIK ERDF – provedba projekta KLIK - ERDF – Europski fond za regionalni razvoj

- 458.127,92kn – KLIK ESF – provedba projekta KLIK – ESF – Europski socijalni fond – neutrošena namjenska sredstva

- 1.362,54kn – Redovna djelatnost srednjih škola -minimalni standard - Plaće i drugi rashodi za zaposlenike SŠ, Ministarstvo znanosti i obrazovanja za proračunske korisnike – više doznačeno za sudske pravomoćne presude i nabavku pribora za učenike iz Ukrajine

 - 471,79 kn – Program obrazovanja iznad standarda – Školska shema; Ministarstvo poljoprivrede za proračunske korisnike – neutrošena namjenska sredstva za pokriće PDV-a

 - 537.099,29 kn – Redovna djelatnost srednjih škola – minimalni standard – Materijalni rashodi SŠ – drugi izvori – neutrošena sredstva vlastite djelatnosti – Učenički servis

Financijski rezultat po Financijskom izvješću za razdoblje siječanj – prosinac 2022. godine prenosi se u 2023. godinu i raspoređuje se u skladu s Odlukom o raspodjeli rezultata. Viškovi i manjkovi će se prema izvorima financiranja i namjeni za koju se koriste uvrstiti u Prve izmjene i dopune Financijskog plana za 2023. godinu.

**OBRAZLOŽENJE POSEBNOG DIJELA IZVJEŠTAJA:**

**NAZIV PROGRAMA: 2201- REDOVNA DJELATNOST SŠ-MINIMALNI STANDARD**

Obrazloženje programa: Program obuhvaća aktivnosti koje omogućuju obavljanje djelatnosti obrazovanja. Program se realizira kroz četiri aktivnosti : A220101-Materijalni rashodi SŠ po kriterijima; A220102-Materijalni rashodi SŠ po stvarnom trošku; A220103 - Materijalnirashodi SŠ-drugi izvori-prema izvorima financiranja: vlastiti prihodi SŠ; prihodi za posebne namjene SŠ; Donacija za SŠ; prihodi od prodaje imovine SŠ; ; A220104-Plaće i drugi rashodi za zaposlene SŠ.

Redovna djelatnost financira se iz primljenih sredstava od osnivača (IŽ), Ministarstva znanosti i obrazovanja, primljenih vlastitih sredstava, naknada šteta, donacija, prihoda od prodaje imovine – stanova. Sredstva od osnivača raspodijeljena su prema izračunu broja učenika i razrednih odjeljenja, prema stvarnim troškovima energije, zakupa, osiguranja imovine, zdravstvenih pregleda zaposlenika i naknade prijevoza zaposlenicima. Sredstva se koriste za materijalne rashode, financijske rashode, materijal i dijelove za tekuće održavanje. Iz vlastitih prihoda financira se nabava dodatne opreme potrebne za bolju kvalitetu rada u školi. Oprema se školska knjižnica, nabavlja se oprema za poboljšanu kvalitetu nastave, vodeći računa i o učenicima s teškoćama u razvoju i njihovim potrebama.

Sredstva MZO obuhvaćaju sve isplate plaća i naknada radnicima u školi.

Sredstvima od otkupa stanova na rate pokrivaju se troškovi tekućeg i investicijskog održavanja.

OPĆI CILJEVI: Podmirivanje materijalnih rashoda i tekućih troškova. Poboljšanje uvjeta rada zaposlenika i učenika. redovito tekuće i investicijsko održavanje postojeće opreme i zgrade, isplate zaposlenicima temeljem radnog odnosa.

POSEBNI CILJEVI: Kvalitetno održavanje nastave uz primjerenu sigurnost učenika i zaposlenika škole.

OSTVARENI CILJEVI PROGRAMA: Podmireni su svi tekući troškovi poslovanja. Škola je opremljena sredstvima i opremom koja u potpunosti zadovoljava zahtjeve kurikuluma. Sve učionice imaju potrebnu opremu za kvalitetno održavanje nastave. Prostor škole je u cijelosti pokriven wi-fi mrežom.

POKAZATELJI USPJEŠNOSTI REALIZACIJE TIH CILJEVA: Zadovoljstvo učenika i nastavnika nastavnim planom i programom, optimalna opremljenost nastavnim sredstvima i učilima, isplate plaća, naknada i drugih materijalnih prava

ZAKONSKE I DRUGE PODLOGE NA KOJIMA SE ZASNIVA PROGRAM: Zakon o odgoju i obrazovanju u osnovnoj i srednjoj školi (NN 126/12-pročišćeni tekst; 94/13; 152/14; 07/17; 68/18; 97/19; 64/20); Statut Škole za turizam, ugostiteljstvo i trgovinu (Klasa: 003-05/19-01/02; Urbroj: 2168-21-19-1 od 22.03.2019.); Zakon o lokalnoj i područnoj (regionalnoj) samoupravi (NN137/15; 123/17; 97/19); Temeljni kolektivni ugovor za službenike i namještenike (NN 128/2017 od 21.12.2017., NN 56/2022 od 06.05.2022.); Kolektivni ugovor za zaposlenike u srednjoškolskim ustanovama od 15.05.2018. godine; Odluka IŽ o kriterijima, mjerilima i načinu financiranja decentraliziranih funkcija srednjih škola i učeničkih domova za 2022. godinu od 26. svibnja 2022.

ISHODIŠTE I POKAZATELJI NA KOJIMA SE ZASNIVA IZRAČUN I OCJENE POTREBNIH SREDSTAVA ZA PROVOĐENJE PROGRAMA: Temeljem Godišnjeg plana i programa rada Škole sprovoditi će se aktivnosti s učenicima kroz razne sekcije (kulturne i sportsko-rekreativne). Program je planiran i realiziran na kalkulaciji koja se temelji na broju učenika upisanih na početku školskih godina 2021./2022. i 2022/2023.

**NAZIV PROGRAMA: 2301 PROGRAMI OBRAZOVANJA IZNAD STANDARDA**

Program se realizira kroz pet aktivnosti:

A230101 Materijalni rashodi iznad standarda, A230102 Županijska natjecanja

A230104 Pomoćnik u nastavi, A230184 Zavičajna nastava, A230199 Školska shema,

Poboljšanje uvjeta nastave i edukacija učenika o potrebama raznih skupina učenika, osposobljavanje pripravnika za ulazak u svijet rada. Promocija Škole među budućim učenicima. Pomoć učenicima s posebnim potrebama u praćenju nastave. Izvor financiranja: Osnivač, MZO, Europski socijalni fond putem IŽ, Agencija za plaćanja u poljoprivredi, ribarstvu i ruralnom razvoju

OPĆI CILJEVI: Motiviranje učenika za sudjelovanje u vannastavnim aktivnostima, natjecanjima, zavičajnoj nastavi, omogućavanje dolaska učenika s posebnim potrebama u školu. Omogućavanje lakšeg praćenja nastave učenika s teškoćama i pružanje stručne pomoći pri praćenu nastave.

POSEBNI CILJEVI: Edukacija redovnih učenika o potrebama učenika s teškoćama u razvoju, integracija tih učenika u redovne programe. Poboljšanje radnih uvjeta u Školi.

Promoviranje zdravih prehrambenih navika. Očuvanje istarskog zavičajnog identiteta

OSTVARENI CILJEVI PROGRAMA: Integracija učenika s teškoćama u razvoju u razredne odjele, aktivno sudjelovanje učenika u izvannastavnim aktivnostima, sudjelovanje na natjecanjima, projektima i zavičajnoj nastavi.

POKAZATELJI USPJEŠNOSTI REALIZACIJE TIH CILJEVA: Veliki interes budućih učenika za upis u programe naše škole. Omogućen kvalitetan rad škole te nesmetano odvijanje nastavnog procesa. Sudjelovanje većeg broja učenika u izvannastavnim aktivnostima.

ISHODIŠTE I POKAZATELJI NA KOJIMA SE ZASNIVA IZRAČUN I OCJENA POTREBNIH SREDSTAVA ZA PROVOĐENJE PROGRAMA: Sredstva potrebna za realizaciju ovih programa osigurali su Istarska županija, MZO, HZZZ, Agencija za mobilnost i programe EU.

**NAZIV PROGRAMA: 2406-OPREMANJE U SREDNJIM ŠKOLAMA**

Obrazloženje programa: Program obuhvaća dvije aktivnosti kojima se omogućava povećanje materijalne osnove života i rada učenika i zaposlenika: K240601-školski namještaj i oprema, K240602-opremanje biblioteke. Izvori financiranja ovog programa su vlastiti prihodi koji se ostvaruju pružanjem usluga posredovanja pri zapošljavanju učenika, nenamjenski prihodi i primici i sredstva Ministarstva znanosti i obrazovanja.

OPĆI CILJEVI: Nabavka opreme i namještaja

POSEBNI CILJEVI: Poboljšanje standarda života i rada učenika

OSTVARENI CILJEVI PROGRAMA: Obuhvaćaju rashode za računala i računalnu opremu, komunikacijsku opremu, opremu grijanje, ventilaciju i hlađenje, opremu za nastavu i nabavku knjiga za knjižnicu.

POKAZATELJI USPJEŠNOSTI REALIZACIJE TIH CILJEVA: Povećanje materijalne osnove rada dovodi do većeg zadovoljstva učenika i roditelja.

ZAKONSKE I DRUGE PODLOGE NA KOJIMA SE ZASNIVA PROGRAM: Odluka Ministarstva znanosti i obrazovanja o raspodjeli sredstava za opremanje školskih knjižnica i rebalans osnivača Istarske županije.

ISHODIŠTE I POKAZATELJI NA KOJIMA SE ZASNIVA IZRAČUN I OCJENA POTREBNIH SREDSTAVA ZA PROVOĐENJE PROGRAMA: Sredstva za nabavku knjiga odobrila je i osigurala Istarska županija iz Proračuna Istarske županije i Ministarstvo znanosti i obrazovanja. Za ostale nabavke opreme osigurana su sredstva od obavljanja vlastite djelatnosti.

**NAZIV PROGRAMA: 9102 – KLIK-ERDF**

Obrazloženje programa: Program obuhvaća jednu aktivnost - T910201 – Provedba projekta KLIK-ERDF, kojim su predviđeni radovi rekonstrukcije i dogradnje postojeće zgrade, nabava školske opreme i namještaja, financiranje izrada provedbe projektne dokumentacije te provedbe stručnog i projektantskog nadzora**.** Izvor financiranja je Europski fond za regionalni razvoj

OPĆI CILJEVI: stvaranje centra kompetencija sa suvremeno opremljenim i funkcionalnim učionicama koji će omogućiti rad na jednoj lokaciji i kabinetsku nastavu.

POSEBNI CILJEVI : suvremena Škola koja sustavno i sveobuhvatno primjenjuje IKT u učenje, poučavanje i poslovanje uz osiguravanje uvjeta za uspjeh svakog pojedinog učenika kroz individualni pristup i podršku.

OSTVARENI CILJEVI PROGRAMA: Obuhvaćaju rashode vezane za aktivnosti uspostave infrastrukture centra kompetentnosti u strukovnom obrazovanju kao podrška procesu reforme strukovnog obrazovanja i osposobljavanja

POKAZATELJI USPJEŠNOSTI REALIZACIJE TIH CILJEVA: provedba obrazovanja, usavršavanja i osposobljavanja u ugostiteljstvu i turizmu temeljenog na radu, a prema potrebama poslodavca.

ISHODIŠTE I POKAZATELJI NA KOJIMA SE ZASNIVA IZRAČUN I OCJENA POTREBNIH SREDSTAVA ZA PROVOĐENJE PROGRAMA: Sredstva za provođenje projekta KLIK Pula osigurana su iz Europskog fonda za regionalni razvoj

**NAZIV PROGRAMA: 9105 – KLIK-ESF**

Obrazloženje programa: Program obuhvaća jednu aktivnost - T910501 – Provedba projekta KLIK-ESF, kojom će se opremiti Centar kompetentnosti, usavršavati nastavnici, uvoditi medernizirani programi obrazovanja, osposobljavanja i usavršavanja. Izvor financiranja: Europski socijalni fond

OPĆI CILJEVI: stvaranje centra kompetencija sa svrhom povećanja konkurentnosti hrvatskog turizma kroz unapređenje obrazovne infrastrukture i provedbu programa obrazovanja, usavršavanja i osposobljavanja ljudskih potencijala

POSEBNI CILJEVI : uspostava strateške suradnje obrazovnog, javnog, privatnog i civilnog sektora. Kreiranje, razvoj i provedba suvremenih programa usavršavanja u sektoru turizma i ugostiteljstva

OSTVARENI CILJEVI PROGRAMA: Zaposleno je pet osoba za rad na projektu. Održani su programi usavršavanja, sastanci vezani za provedbu projekta. Za sve aktivnosti projekta osigurana su sredstva iz proračuna projekta.

POKAZATELJI USPJEŠNOSTI REALIZACIJE TIH CILJEVA: izrađen strateški plan razvoja regionalnog centra kompetentnosti KLIK, izrađeni okviri za razvoj suradnje, kurikulumi, provedba praktične i teorijske nastave, kupnja specijalizirane opreme, edukacije, natjecanja učenika.

ISHODIŠTE I POKAZATELJI NA KOJIMA SE ZASNIVA IZRAČUN I OCJENA POTREBNIH SREDSTAVA ZA PROVOĐENJE PROGRAMA: Sredstva za provedbu projekta osigurana su iz Europskog socijalnog fonda

**NAZIV PROGRAMA: 9108 – MOZAIK 4**

Obrazloženje programa: Program obuhvaća jednu aktivnost - T910801 Provedba projekta MOZAIK 4. Provedbom projekta osigurava se podrška učenicima s teškoćama od strane pomoćnika u nastavi. Izvori financiranja su Nenamjenski prihodi i primici i Strukturni fondovi EU

OPĆI CILJEVI: osigurati stručnu pomoć učenicima s teškoćama u razvoju

POSEBNI CILJEVI : omogućiti učenicima sa poteškoćama praćenje nastavnog procesa, senzibilizacija školskih kolega učenika s teškoćama u razvoju

OSTVARENI CILJEVI PROGRAMA: integracija učenika s teškoćama u razvoju u razredne odjele. Zaposlena su četiri pomoćnika u nastavi.

POKAZATELJI USPJEŠNOSTI REALIZACIJE TIH CILJEVA: bolji uspjeh učenika na kraju godine i uključivanje u razredno odjeljenje.

ISHODIŠTE I POKAZATELJI NA KOJIMA SE ZASNIVA IZRAČUN I OCJENA POTREBNIH SREDSTAVA ZA PROVOĐENJE PROGRAMA: Sredstva potrebna za realizaciju ovog programa osigurana su iz Nenamjenskih prihoda i primitaka i Strukturnog fonda EU

**NAZIV PROGRAMA: 9211 – MOZAIK 5**

Obrazloženje programa: Program obuhvaća jednu aktivnost – T21101 Provedba projekta MOZAIK 5. Provedbom projekta osigurava se podrška učenicima s teškoćama od strane pomoćnika u nastavi. Izvori financiranja su Nenamjenski prihodi i primici i Strukturni fondovi EU

OPĆI CILJEVI: osigurati stručnu pomoć učenicima s teškoćama u razvoju

POSEBNI CILJEVI : omogućiti učenicima sa poteškoćama praćenje nastavnog procesa, senzibilizacija školskih kolega učenika s teškoćama u razvoju

OSTVARENI CILJEVI PROGRAMA: integracija učenika s teškoćama u razvoju u razredne odjele. Zaposlena su četiri pomoćnika u nastavi.

POKAZATELJI USPJEŠNOSTI REALIZACIJE TIH CILJEVA: bolji uspjeh učenika na kraju godine i uključivanje u razredno odjeljenje.

ISHODIŠTE I POKAZATELJI NA KOJIMA SE ZASNIVA IZRAČUN I OCJENA POTREBNIH SREDSTAVA ZA PROVOĐENJE PROGRAMA: Sredstva potrebna za realizaciju ovog programa osigurana su iz Nenamjenskih prihoda i primitaka i Strukturnog fonda EU

U privitku obrazloženja su tabelarni prikazi Izvještaja o izvršenju financijskog plana za 2022. godinu:

- Sažetak

- Tablica prihoda i primitaka

- Tablica rashoda i izdataka

- Izvještaj o izvršenju financijskog plana po programskoj i ekonomskoj klasifikaciji te po izvorima financiranja.

Sukladno Uputi Istarske županije, u stupac Izvorni plan za 2022. godinu uneseni su podaci iz Drugih Izmjena i dopuna financijskog plana za 2022. godinu a stupac tekući plan za 2022. godinu nije popunjen jer nije bilo preraspodjele (5%) krajem godine.

KLASA: 003-06/21-02/29

URBROJ: 2168-21-23-10

Pula, 28.03.2023.

 PREDSJEDNICA ŠKOLSKOG ODBORA:

 Vesna Pavletić